                                            udskrift
                                                  af
                                østre landsrets dombog
                                           ____________
                                                dom
afsagt den 3. maj 2018 af østre landsrets 11. afdeling
(landsdommerne birgitte grønborg juul, alex puggaard og kristian porsager seierøe (kst.)).
11. afd. nr. s-3337-17:
anklagemyndigheden
mod
k.w. bruun import a/s
tidl. citröen danmark a/s og citroën danmark aps
(cvr.nr.63557218)
(advokat jane frederikke land)
frederiksberg rets dom af 9. november 2017 (3404/2017) er anket af k.w. buun import a/s
med påstand om frifindelse og i øvrigt formildelse af straffen.
anklagemyndigheden har endeligt påstået domfældelse i overensstemmelse med den i
byretten rejste tiltale, dog således at ”klar, tydelig og” udgår af tiltalen i forhold 1 og 2, samt
skærpelse, således at bøden forhøjes til 220.000 kr. svarende til det dobbelte af de afholdte
markedsføringsomkostninger.
forklaringer
de i byretten af partsrepræsentant michael olafsson og af vidnerne christian brandt, kenneth
bejerholm madsen og gunni baagøe-mikkelsen afgivne forklaringer er dokumenteret i
medfør af retsplejelovens § 923.
landsrettens begrundelse og resultat
der er enighed om, at begge de omhandlede annoncer i forhold 1 og 2 er omfattet af
markedsføringslovens § 18, og at alle standardoplysninger, jf. § 18, stk. 1, er anført i begge
                                                  - 2 -
annoncer. der er endvidere enighed om, at begge annoncer opfylder betingelserne i § 18, stk.
2, om, at standardoplysningerne skal oplyses klart og kort.
spørgsmålet for landsretten er herefter, om standardoplysningerne opfylder betingelsen i § 18,
stk. 2, om, at standardoplysningerne skal oplyses på en fremtrædende måde.
efter en samlet vurdering af annoncernes visuelle udtryk, finder landsretten, at de
pligtmæssige finansieringsoplysninger ikke er oplyst på en fremtrædende måde. landsretten
har herved lagt vægt på, hvordan oplysningerne fremstår sammenholdt med annoncens øvrige
indhold i form af billeder og tekst, herunder at oplysningerne er skrevet med en markant
mindre tekststørrelse end størstedelen af den øvrige tekst i annoncen.
annoncerne er bestilt og bragt, efter tiltalte den 29. april 2015 havde vedtaget en bøde på
100.000 kr. for overtrædelse af markedsføringslovens § 30, stk. 3 og 6, jf. § 14 a, stk. 1, 2 og
4. baggrunden for den daværende anmeldelse var blandt andet, at kreditoplysningerne i den
omhandlede avisannonce stod allernederst i annoncen og sammenblandet med andre
oplysninger, og at oplysningerne var vist med en tekst, som var for lille og vanskelig at læse
set i forhold til reklamens budskab om ydelsen.
selvom tiltalte i de annoncer, der er omfattet af forhold 1 og 2, har flyttet kreditoplysningerne,
så de fremgår umiddelbart under annoncernes budskab om ydelsen, finder landsretten
herefter, at tiltalte må anses for at have handlet uagtsomt ved at have markedsført
kreditaftalerne som sket i forhold 1 og 2.
tiltalte er derfor skyldig i den rejste tiltale i forhold 1 og 2, som disse er berigtiget under
hovedforhandlingen for landsretten.
efter karakteren af overtrædelsen og den foreliggende retspraksis, jf. herved østre landsrets
dom af 2. november 2017, optrykt i ufr 2018, s. 1058, findes straffen, der fastsættes efter de
af byretten anførte bestemmelser, jf. den tidligere markedsføringslovs § 30, stk. 3 og 6, jf. §
14 a, stk. 2, jf. stk. 1, at burde nedsættes til en bøde på 50.000 kr., svarende til ca. halvdelen af
markedsføringsomkostningerne.
                                            - 3 -
landsretten nedsætter derfor bøden til 50.000 kr.
                                 thi kendes for ret:
byrettens dom i sagen mod citroën danmark aps (nu k.w. bruun import a/s) ændres,
således at k.w. bruun import a/s straffes med bøde på 50.000 kr.
statskassen skal betale sagens omkostninger for landsretten.
